b'\n_START_ARTICLE_\nHomo rhodesiensis\n_START_SECTION_\nOtkri\xc4\x87e\n_START_PARAGRAPH_\nEngleski paleontologArthur Smith Woodward je 1921. odredio fosilni uzorak Kabwe 1, poznat i kao lubanja iz Broken Hilla, ka referentni uzorak za Homo rhodesiensisa, dok ga danas ve\xc4\x87ina znanstvenika klasificira kao Homo heidelbergensisa. The Ovu je ljudsku lubanju prona\xc5\xa1ao \xc5\xa1vicarski rudar Tom Zwiglaar 1921. godine u rudniku olova i cinka Broken Hill, u sjevernoj Rodeziji (danas Kabwe, Zambija). Osim lubanje prona\xc4\x91ena je i jedna gornja \xc4\x8deljust druge jedinke, kri\xc5\xbena kost, goljeni\xc4\x8dna kost, i dva fragmenta bedrene kosti. U doba pronalaska ova je lubanja nazvana "rodezijski \xc4\x8dovjek", ali danas ju se obi\xc4\x8dno naziva lubanjom iz Broken Hilla ili lubanjom Kabwe._NEWLINE_Odnos izme\xc4\x91u prona\xc4\x91enih kostiju nije u potpunosti jasan, ali smatra se da fosilna goljeni\xc4\x8dna i bedrena kost pripada istoj jedinki kojoj pripada lubanja. Rodezijski \xc4\x8dovjek datiran je izme\xc4\x91u 125 000 i 300 000 godina starosti. Kapacitet lubanje iz Broken Hill skulla procijenjen je na 1 230\xc2\xa0cm\xc2\xb3. Bada, & al., (1974.) objavili su rezultate izravnog datiranja ovog primjerka metodom racemizacije asparaginske kiseline na 110 000 godina. Uni\xc5\xa1tenje ovog paleoantropolo\xc5\xa1kog nalazi\xc5\xa1ta onemogu\xc4\x8dilo je datiranje putem geolo\xc5\xa1kih slojeva._NEWLINE_Lubanja pripada izrazito robustnoj jedinki, s proporcionalno naj\xc5\xa1irim o\xc4\x8dnim arkadama od bilo kojeg drugog fosila hominina. Opisano je da je imao \xc5\xa1iroko lice, sli\xc4\x8dno neandertalcu (\xc5\xa1irok nos i \xc5\xa1iroke i izbo\xc4\x8dene o\xc4\x8dne arkade), te je \xc4\x8desto interpretiran kao "afri\xc4\x8dki neandertalac". Me\xc4\x91utim, uzev\xc5\xa1i u obzir izrazito robustnu gra\xc4\x91u lubanje, moderna istra\xc5\xbeivanja otkrila nekoliko posrednih karakteristika izme\xc4\x91u Homo sapiensa i neandertalca.\n_START_SECTION_\nKlasifikacija\n_START_PARAGRAPH_\nU Africi postoji jasna razlika izme\xc4\x91u a\xc5\xa1elejenskog alata izra\xc4\x91enog prije i nakon 600 000 godina od dana\xc5\xa1njice. stariji alat bio je deblji i manje simetri\xc4\x8dan, dok je mla\xc4\x91i bio finije obra\xc4\x91en. Ova promjena mogla bi biti povezana s pojavom (300 000 godina kasnije) Homo rhodesiensisom u arheolo\xc5\xa1kim zapisima, koji su mo\xc5\xbeda pridonijeli ovom sofisticiranijem pristupu._NEWLINE_Rupert Murrill je prou\xc4\x8davao odnos izme\xc4\x91u lubanje Archanthropusa iz \xc5\xa1pilje Petralona u Gr\xc4\x8dkoj) i rodezijskog \xc4\x8dovjeka. Ve\xc4\x87ina stru\xc4\x8dnjaka danas smatra da se rodezijski \xc4\x8dovjek mo\xc5\xbee klasificirati pod vrstu Homo heidelbergensis iako su predlo\xc5\xbeene alternativne klasifikacije kao Homo sapiens arcaicus i Homo sapiens rhodesiensis._NEWLINE_Po mi\xc5\xa1ljenju Tima Whitea, vjerojatno je da je rodezijski \xc4\x8dovjek predak Homo sapiensa idaltu, koji je pak predak Homo sapiens sapiensa. Lubanja rodezijskog \xc4\x8dovjeka je jedna od najstarijih lubanja \xc4\x8diji su zubi pokazali tragove karijesa. \xc4\x8cak deset zuba bilo je te\xc5\xa1ko o\xc5\xa1te\xc4\x87eno karijesom, \xc5\xa1to bi moglo ukazivati na jaku infekciju prisutnu neposredno prije smrti. Jedan od uzroka smrti ove jedinke mogla bi biti jaka zubna infekcija ili mogu\xc4\x87a kroni\xc4\x8dna upala uha.'